Paikuse valla uudiste Facebooki lehel hoiatatakse, et Tammuru ja Seljametsa kandis on hundid koduhoovist koeri murdnud.
#000001
Postituse autor ja jahimees Engo Kask selgitas Pärnu Postimehele, et on kuulnud murdmistest naabruses elavatelt inimestelt. „Eks ta murelikuks tee, sest mul endalgi koer hoovi peal,“ kostis ta.
#000002
„Üks koer murti kolm päeva tagasi Seljametsas, neli päeva tagasi aga juhtus nõnda Tammurus,“ rääkis Kask. Samuti teadis ta, et näiteks Rabakülas (Saarde vallas) pureti koer surnuks kuu tagasi ja suvel murdsid soed tema kodukandis lambaid.
#000003
“Põhiline põhjus on katkust tingitud metssigade olematu arvukus metsades” arvas Kask. „Jahimehena adun, et huntidel on praegu raske: neist tuleb ka aru saada.”
#000004
Kask palus kohalikel murdmistest keskkonnaametile teada anda, sest jahimehed ei tohi ilma fikseeritud juhtumiteta midagi ette võtta.
#000005
Rebase käest ühe kõrvaga pääsenud lammas langes nüüd hundi ohvriks
#000009
Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning põnevat lugemist leiab ka iga loodusesõber. Ilmub 6 korda aastas.
#000012